 SINTEZA 
obiecţiilor şi propunerilor (recomandărilor) la proiectul  
de hotărâre a Guvernului cu privire la transmiterea unor bunuri imobile din proprietatea statului și modificarea unor hotărâri ale Guvernului 
(număr unic 586/MC/2026)

	Nr. d/o
	Participantul la avizare (expertizare)/consultare publică
	Nr. pct.


	Conţinutul obiecţiei / propunerii (recomandării)
	Argumentarea 
autorului proiectului

	Avizare și consultare publică (17-30.06.2026)

	1. 
	Ministerul Infrastructurii și Dezvoltării Regionale 
(Aviz nr. 21-3223 din 12.06.2026)
	La pct. 3
	La pct. 3 al proiectului se va completa cu referința la Agenția Proprietății Publice, în calitate de autoritate implicată în procesul de transmitere a bunului imobil indicat la pct. 2 al proiectului, or, potrivit pct. 2, se transmite, cu acordul Consiliului raional Rîșcani, din proprietatea publică a statului, administrarea Agenției Proprietății Publice, terenul cu numărul cadastral 7132122020, cu suprafața de 0,2664 ha, situat în raionul Rîșcani, comuna Malinovscoe, satul Malinovscoe, str. Muzeinaia nr. 31.
	Se acceptă.
Proiectul se completează corespunzător, prin includerea Agenției Proprietății Publice printre autoritățile care instituie comisia de transmitere, având în vedere că aceasta este administratorul terenului transmis potrivit pct. 2 din proiect, în conformitate cu prevederile Regulamentului aprobat prin Hotărârea Guvernului nr. 901/2015.

	2. 
	Ministerul Finanțelor 
(Aviz nr. 17-03/174/924 din 15.06.2026)
	
	Comunică lipsă de obiecții.
	Se ia act.

	3. 
	CALM 
( Aviz nr. 210 din 16.06.2026)
	
	CALM a examinat adresarea Cancelariei de Stat nr. DGPȘG – 2465-18-69-1466 din 09.06.2026 privind  avizarea proiectului de hotărâre cu privire la transmiterea unor bunuri imobile din proprietatea statului și modificarea unor hotărâri ale Guvernului.
Pentru promovarea proiectului este necesară decizia consiliului local al com. Malinovscoe r-nul Rîșcani, în procedura de delimitare a proprietății publice prevăzută de Legea nr. 29/2018 privind delimitarea proprietății publice, prin care se va decide în privința apartenenței bunului amplasat în teritoriul administrativ. În cazul unor divergențe apărute în procesul delimitării – acestea pot fi soluționate pe cale  amiabilă sau în instanța de judecată competentă (art.20 alin. (6) din Legea nr. 29/2018).
	Nu se acceptă.
Invocarea prevederilor Legii nr. 29/2018 privind delimitarea proprietății publice este nerelevantă în contextul prezentului proiect, deoarece acesta nu are ca obiect delimitarea proprietății publice sau stabilirea apartenenței bunului, ci transmiterea bunului imobil proprietate a statului din administrarea Agenției Proprietății Publice în administrarea Consiliului raional Rîșcani. Totodată, la dosarul proiectului este anexată decizia Consiliului raional Rîșcani privind acceptarea transmiterii bunului, nefiind necesară emiterea unei decizii de către Consiliul local al comunei Malinovscoe.


	4. 
	Agenția Geodezie, Cartografie și Cadastru
 (Aviz nr. 01-02/11137 din 16.06.2026)
	
	Referitor la proiectul de hotărâre cu privire la transmiterea unor bunuri imobile din proprietatea statului și modificarea unor hotărâri ale Guvernului (număr unic 586/MC/2026), autor Ministerul Culturii în limita competenței Instituției Publice Cadastrul Bunurilor Imobile, propunem completarea pct. 2 din proiectul hotărârii după cuvintele „din proprietatea publică a statului, administrarea Agenției Proprietății Publice” cu sintagma „în proprietatea r-nului Rîșcani” (similar pct. 1 din proiectul hotărârii).
	Se acceptă.
Proiectul se completează potrivit propunerii formulate, pentru asigurarea concordanței dintre pct. 1 și pct. 2 al proiectului și reflectarea expresă a transmiterii terenului în proprietatea raionului Rîșcani.

	5.
	Agenția Proprietății Publice
(Aviz nr. 05-04-4821 din 22.06.2026)
	
	Expune lipsă de obiecții și propuneri.
	Se ia act.

	Expertizare juridică și anticorupție/ Notificare 

	1.
	Centrul Național Anticorupție (Raport de expertiză nr. EHG26/11696 din 17.07.2026)

	
	Concluzia expertizei
Proiectul hotărârii Guvernului cu privire la transmiterea unor bunuri imobile din proprietatea statului și modificarea unor Hotărâri ale Guvernului (HG nr. 351/2005 și nr. 161/2019) a fost elaborat de către Ministerul Culturii, în scopul asigurării unei administrări eficiente și sustenabile a Muzeului memorial al Statului Major al Frontului II Ucrainean din satul Malinovscoe, raionul Rîșcani, prin transferarea  competențelor de gestionare către autoritatea publică locală de nivelul al doilea.
În cadrul procesului de elaborare au fost respectate prevederile legale cu privire la transparența în procesul decizional și proiectul corespunde  normelor de tehnică legislativă.
Proiectul corespunde interesului public general, deoarece va contribui la consolidarea vieții culturale locale din raionul Rîșcani, protejarea și valorificarea patrimoniului cultural, dezvoltarea potențialului turistic și economic al raionului, precum și asigurarea continuității activității Muzeului memorial al Statului Major al frontului II Ucrainean din satul  Malinovscoe.
	Se ia act.

	2. 
	CALM (notificare nr. 267 din 20.07.2026)
	
	CALM a examinat adresarea Ministerului Culturii nr. 04/1-09/2042 din 06.07.2026 privind promovarea spre expertizare a proiectului de hotărâre cu privire la transmiterea  unor bunuri imobile din proprietatea statului și modificarea unor hotărâri ale Guvernului.
Reiterăm că pentru promovarea proiectului este necesară decizia consiliului local al com. Malinovscoe, r-nul Rîșcani, în procedura de delimitare proprietății publice, prin care se va decide în privința apartenenței bunului amplasat în teritoriul administrativ. În cazul unor divergențe apărute în procesul delimitării – acestea pot fi soluționate pe cale amiabilă sau în instanța de judecată competentă (art. 20 alin. (6) din Legea nr. 29/2018).
Atenționăm asupra faptului că constatarea autorului proiectului în Sinteza la proiect „la dosarul proiectului este anexată decizia Consiliului raional Rîșcani privind acceptarea transmiterii bunului, nefiind necesară emiterea unei decizii de către Consiliul local al comunei Malinovscoe” este una arbitrară, intră în contradicție cu prevederile imperative ale legii sus-menționate (autorul își arogă o competență decizională care nu îi aparține), precum și prezintă riscul lezării drepturilor și intereselor legitime ale com. Malinovscoe, raionul Rîșcani.
în aceste sens, CALM solicită aducerea proiectului în corespundere cu prevederile legale sus-menționate.
	Nu se acceptă.
Obiecția nu poate fi reținută, întrucât proiectul nu vizează delimitarea proprietății publice, ci transmiterea unui bun imobil deja delimitat și înregistrat în Registrul bunurilor imobile, identificat prin numărul cadastral 7132122020, din proprietatea publică a statului în proprietatea publică a raionului Rîșcani.
În aceste condiții, prevederile Legii nr. 29/2018 privind delimitarea proprietății publice nu sunt incidente. Transmiterea bunului se realizează în conformitate cu Legea nr. 121/2007 și Regulamentul aprobat prin Hotărârea Guvernului nr. 901/2015, fiind suficient acordul autorității publice beneficiare, exprimat prin decizia Consiliului raional Rîșcani, anexată la dosarul proiectului.


	3.
	Ministerul Justiției
(Expertiză nr. 04/2-8515 din 28.07.2026)
	
	Potrivit notei de fundamentare, proiectul hotărârii este elaborat la solicitarea Muzeului Național de Istorie a Moldovei ca urmare a imposibilității gestionării de la distanță a activității filialei/secției și intenția de a transmite Muzeul memorial al Statului major al Frontului II Ucrainean, situat în satul Malinovscoe, raionul Rîșcani împreună cu bunurile  imobile și bunurile mobile, din proprietatea publică a statului în proprietatea publică a raionului Rîșcani, în scopul restaurării și valorificării științifice, culturale, educative și turistice, cu menținerea statutului de monument ocrotit de stat.
Sub aspectul conceptual, având în vedere că soluția normativă expusă la pct.1 vizează bunurile cu statut de monument ocrotit de stat, semnalăm că acest fapt impun e aplicarea legislației privind ocrotirea  monumentelor.
În context, este necesar să se verifice dacă Ministerul Culturii și/sau autoritățile competente în domeniul ocrotirii monumentelor au emis avizele necesare și dacă transmiterea este compatibilă cu regimul special de protecție instituit asupra monumentului. În lipsa  acestor elemente în nota de fundamentare sau în proiectul de hotărâre, există un risc de neconformitate a transmiterii propuse, pornind de la statutul bunurilor imobile și prevederile legale din domeniu.
Totodată, aferent rigorilor de elaborare a proiectelor actelor normative, se va reține:
Potrivit normelor de tehnică legislativă, într-o enumerare de trimiteri denumirea elementelor structurale ale actului normativ nu se repetă. Pornind de la  regula expusă, la pct. 3, textul „lapct.1 și pct.2”, se vor  substitui cu textul „la pct.1 și 2”.
Cu referire la pct. 4, menționăm că modificarea Hotărârilor Guvernului nr. 351/2005 și nr. 161/2019 urmează a fi redată în puncte distincte, dar nu în subpuncte ale pct.4, fără dispoziția introductivă: „Se modifică unele hotărâri ale Guvernului după cum urmează”.
Denumirea anexei se va ajusta la prevederile pct.1 din proiect, prin completarea după cuvintele „bunurilor mobile” cu textul „la situația din 2026” și după cuvintele „gratuit din” - cu cuvintele „administrarea Ministerului Culturii și”.
	Se acceptă.




